# Právnik Schmidt pre eReport o petícii na vyvodenie zodpovednosti voči predsedníčke EK: Nebudeme mlčať!

**Právnik Erik Schmidt sa do povedomia širšej verejnosti dostal v čase pandémie a covidových opatrení. Spolu s bývalou dlhoročnou zástupkyňou SR pred ESĽP Maricou[Pirošíkovou](https://ereport.sk/pirosikova-generalna-prokuratura-na-rozdiel-od-inych-organov-kona-zakonne/%22%20%5Ct%20%22_blank)a advokátom Petrom [Weisom](https://ereport.sk/pravnik-weis-o-vakcinacii-prislusnikov-armady-povinne-ockovanie-vojakov-je-protizakonne/%22%20%5Ct%20%22_blank)podal voči Slovenskej republike žalobu na Medzinárodný trestný súd v Haagu. Minulý rok tiež založili OZ Za zdravú a spravodlivú spoločnosť. Ich občianske združenie nedávno zverejnilo**[**petíciu,**](https://www.petitions.net/peticia_na_vyvodenie_zodpovednosti_voi_von_der_leyen_za_poruenie_unijneho_prava_a_korupciu?s=98486903)**v ktorej žiadajú vyvodenie zodpovednosti voči predsedníčke EK Leyenovej a rozpustenie Európskej komisie. Kvôli vakcínam, ich účinkom a podozrivým nákupom cez [sms správy.](https://ereport.sk/leyenova-v-problemoch-europska-prokuratura-zacala-vysetrovat-podozrive-nakupy-vakcin/%22%20%5Ct%20%22_blank)**

Dňa 8. septembra 2021 sme sa ako skupina slovenských právnikov – advokátov, ktorých spojil spoločný cieľ – dodržiavanie zásad právneho štátu a ochrana základných ľudských práv a slobôd na Slovensku, rozhodli založiť pre efektívnejšie naplnenie tohto cieľa občianske združenie **„Za zdravú a spravodlivú spoločnosť**.“

Založil som ho spolu s JUDr. Maricou Pirošíkovou a JUDr. Petrom Weisom. Združenie vzniklo počas cielene vyvolávaného nátlaku na spoločnosť v čase tzv. pandémie súvisiacej so šírením vírusu Covid-19.

**Spolupracovali ste už predtým?**

Je typické pre toto obdobie, že sa stretli ľudia, ktorí nemali absolútne žiadnu spoločnú minulosť, ale spojila ich snaha obhajovať ľudské práva počas obdobia klamstiev, neodôvodnených útokov na tých, ktorí sa odvážili kritizovať nezmyselné kroky výkonnej moci konajúcej bez potrebnej súdnej kontroly a zastrašujúca tých, ktorí upozorňovali na tieto prehrešky voči ľudským právam.

## Združenie

**Aké sú ciele tohto občianskeho združenia?**

Občianske združenie je právnická osoba založená v Slovenskej republike na základe zákona č. 83/1990 Zb. o združovaní občanov. V zmysle stanov občianskeho združenia je jeho cieľom, ako som už spomenul, ochrana ľudských práv a základných slobôd. Združenie vyvíja všetky aktivity v súlade s právnymi predpismi, morálnymi a etickými princípmi, za účelom naplnenia cieľa združenia.

Len čas ukázal, že tento cieľ sa pretavil aj do boja o záchranu právneho štátu a jeho demokratických základov. Dokonca je možné hovoriť aj o záchrane právnych a demokratických princípov v celej Európskej únii.

## Mimovládky

**Máte pocit, že mimovládne organizácie pôsobiace na Slovensku najmä na justičnom poli si neplnia svoju úlohu?**

O nezávislosti tých mimovládnych organizácií, ktoré sú financované niektorými známymi **„filantropmi“**zo zahraničia, mám vážne pochybnosti. Účinný boj proti krokom vlády a parlamentnej väčšiny, ktoré boli v evidentnom rozpore so stanoviskom Benátskej komisie týkajúcim sa nutnosti dodržiavania zásad právneho štátu aj počas obdobia núdzových stavov a mimoriadnych situácií, som nezaznamenal.

## Žaloba na štát

**Kvôli protipandemickým opatreniam vlády ste minulý rok podal žalobu na štát. Ako sa to vyvíja?**

Asi máte na mysli podania na Medzinárodný trestný súd (ICC) v Haagu, ktorý bol vytvorený v roku 1998 tzv. Rímskym štatútom na stíhanie genocídy, zločinov proti ľudskosti, vojnových zločinov a zločinov agresie. Naše prvé (čisto slovenské) podanie súviselo s **„atómovou bombou“**celoplošného testovania.

Napriek jeho evidentnej opodstatnenosti (porušeniu Norimberského kódexu) bolo bez zmysluplného odôvodnenia formálne (teda bez akéhokoľvek prerokovania či vyšetrovania) zamietnuté.

## Medzinárodné podanie

Následne sme 12. augusta 2021 podali na ICC spoločnú sťažnosť vo veci páchania genocídy na ľudstve prostredníctvom použitia biologických zbraní – laboratórne vytvoreným vírusom (a jeho mutáciami) a experimentálnymi tzv. COVID-19 vakcínami. Sťažnosť sme podali spolu s právnikmi zo Spojeného kráľovstva, Francúzska a Českej republiky. Toto konanie je stále **„živé.“**

20. septembra 2021 ho svojím otvoreným listom podporili aj viaceré obete holokaustu, ktoré prežili genocídu nacistických koncentračných táborov. V tých sa realizovali rôzne lekárske experimenty na väznených osobách. Títo ľudia v ňom súčasnú vakcináciu prirovnali k Mengeleho pokusom.

## ****Zločiny proti ľudskosti****

Vyšetrovanie vojnových zločinov na Ukrajine má ale asi v súčasnosti prednosť. Máme čas, zločiny proti ľudskosti sú nepremlčateľné. Navyše stále vychádzajú najavo [nové skutočnosti,](https://www.scientificamerican.com/article/the-risk-of-vaccinated-covid-transmission-is-not-low/) ktoré potvrdzujú naše pôvodné tvrdenia, vrátane toho, že [zaočkovaní šírili Covid-19](https://www.medrxiv.org/content/10.1101/2021.07.31.21261387v1)a mohli mať aj jeho ťažký[priebeh](https://www.nejm.org/doi/full/10.1056/NEJMoa2119451). Čiže akákoľvek diskriminácia a nútenie k očkovaniu bolo hrubým porušením ľudských práv. Takisto sa potvrdzujú naše tvrdenia o závažných nežiaducich účinkoch vakcín vrátane smrteľných.

## Leyenovej nákupy

**Pred pár dňami Vaše OZ zverejnilo**[**petíciu**](https://www.petitions.net/peticia_na_vyvodenie_zodpovednosti_voi_von_der_leyen_za_poruenie_unijneho_prava_a_korupciu?s=98486903)**na vyvodenie zodpovednosti voči predsedníčke EK Ursuly von der Leyen. Pri vypočutí na pôde EP sa riešili najmä dve veci – neštandardný spôsob nákupu vakcín a za druhé fakt, že napriek tomu, že „vakcína je sloboda,“ nikdy nebola testovaná na zabránenie šírenie vírusu. Myslíte si, že šlo len o nejaký druh „omylu,“ alebo biznis založený na klamstve?**

Máme pekné príslovie – ryba smrdí od hlavy. Zápach sa šíril už z ministerstva obrany Nemecka. Ako vydierateľná osoba bola asi najvhodnejším kandidátom na **„vodcu“**Európskej únie počas tzv. pandémie.

Tiež sa hovorí, že nič nie je náhoda. Verím, že osoby na vrcholných mocenských pozíciách na Slovensku i v orgánoch EÚ, náhodné nie sú.

Existujú jasné indície, že niečo v tomto obstarávaní nebolo v poriadku. Táto petícia má za cieľ pomôcť dôsledne vyšetriť všetky okolnosti a vyvodiť z toho náležité dôsledky. Európska prokurátorka takúto občiansku podporu iste ocení.

**Mali podľa Vás o tom, že vakcína až taká sloboda nebola, vedomosť aj vlády v krajinách EÚ? Aj tá slovenská?**

Bezpochyby. Dokonca si kladiem aj veľmi kacírsku myšlienku. **„Čo ak väčšina našej a európskej mocenskej „elity“ nie je vakcinovaná vôbec alebo dostala len placebo (teda neúčinné) dávky?“**Verím, že pravda raz vyjde najavo. A všetci tí, ktorých prinútili k očkovaniu experimentálnymi vakcínami, sa im primerane poďakujú.

**Je v poriadku a normálne, aby sa samotní europoslanci dozvedeli takto závažné skutočnosti po roku?**

Poopravím Vás. Pravdepodobne to viacerí europoslanci vedeli od začiatku, teraz to už pre nikoho nie je žiadnym prekvapením. V EP však zdá sa, zastupujú iné záujmy, ako záujmy občanov jednotlivých štátov EÚ. Ľudia by na to mali pri budúcich voľbách myslieť. A nezabudnúť.

Naša iniciatíva vychádzala nielen z notoricky známych (a médiami tzv. mainstreamu ignorovaných) skutočností, ktoré sú podporené najnovšími vedeckými štúdiami, ale aj z faktu, že došlo k vypočutiu predstaviteľky Pfizer na pôde EP, z ktorého jednoznačne vyplynul neštandardný spôsob nákupu tzv. vakcín (presnejšie génovej mRNA terapie), a že napriek vyhláseniam „vakcína je sloboda” táto nikdy nebola testovaná na zabránenie šírenia vírusu Sars-Cov-2. V petícii sme pripomenuli, že d*ôležitá časť dávok, ktoré Európska komisia (EK) nakúpila za cca. 71 miliárd Eur, bola podľa uverejnených informácií napriamo dohodnutá medzi generálnym riaditeľom farmaceutickej spoločnosti Pfizer p. Albertom Bourlom a predsedníčkou EK, ktorých o. i. spája osobné priateľstvo. V tomto ohľade bola predsedníčka EK opakovane neúspešne vyzvaná, aby zverejnila textové správy, ktoré si s riaditeľom spoločnosti písala. Zarážajúcou skutočnosťou je tiež to, že manžel predsedníčky EK p. Heiko von der Leyen je podľa uverejnených informácií v riadiacom orgáne inštitúcie, ktorá profituje z prepojenia na EK.*

Naviac, EK na ktorýkoľvek podnet na zverejnenie obsahu zmlúv uzavretých medzi EK a farmaceutickými spoločnosťami reagovala sprístupnením ich takmer úplne začiernených stránok, z ktorých nebolo možné zistiť, ani vyhodnotiť dohodnuté podmienky medzi EK a dodávateľom „vakcín“. V septembri 2022 aj Dvor audítorov EÚ (DA) pri snahe overiť zákonnosť použitia miliárd eur od daňových poplatníkov EÚ nedostal od EK požadované dokumenty. DA poukázal na nezrovnalosti v postupoch schvaľovania použitia „vakcín“ a zistil, že EK obišla stanovené kontrolné orgány, pričom plánované stretnutie vedcov s cieľom určiť stratégiu očkovania na rok 2022 sa nikdy neuskutočnilo. DA uviedol, že EK odmietla zverejniť akékoľvek podrobnosti o osobnej úlohe predsedníčky EK v rozhovoroch týkajúcich sa zmluvy so spoločnosťou Pfizer. Tejto DA vyčíta, že konala na „vlastnú päsť“ a nedodržala pritom bežne stanovené postupy a predpisy. DA ďalej poukazuje na to, že EK nevyužila ani spoločné vyjednávacie tímy, a sama pripravila predbežnú dohodu s Pfizerom. Na rozdiel od ostatných zmlúv EK odmietla poskytnúť DA akékoľvek dokumenty týkajúce sa predbežných rokovaní  o tejto konkrétnej dohode. Taktiež Ombudsmanka EÚ p. Emily O’Reilly (OEU) sa v r. 2021 dožadovala informácií k zmluvám s dodávateľmi „vakcín“, avšak bezúspešne. Poukázala v tomto ohľade na nesprávny úradný postup EK, pretože v reakcii na žiadosť o slobodný prístup k informáciám inkriminované textové správy nezískala. Existujú preto jasné indície, že niečo v tomto obstarávaní nebolo v poriadku.

V petícii sme ďalej upozornili, že zmluva so spoločnosťou Pfizer a rozsah osôb z tejto zmluvy profitujúcich je v súčasnosti predmetom vyšetrovania európskou prokurátorkou (EPPO) p. Laura Codruţy Kövesi.

akali sme štyri mesiace, kým sme pred pár dňami obdržali najskôr informáciu o uzavretí konania o našej petícii, a včera aj „vysvetľujúci“ list, prečo k tomuto uzavretiu a teda neumožneniu petície, došlo. Tento list však vyznieva schizofrenicky – ako mnoho iných rozhodnutí, s ktorými sme ohľadom tzv. pandémie Covid-19 konfrontovaní. Na jednej strane vyhodnotili naše podanie ako prijateľné – teda v súlade s pravidlami stanovenými pre uplatnenie petičného práva na pôde EP, na druhej strane však otvorenie tejto petície zamietli a odkázali nás na to, že v súvislosti s tzv. vakcínami prebehli klinické testy (bez spomenutia výsledkov) a ich efektívnosť priebežne monitoruje Európska lekárska agentúra (EMA – práve tá, ktorá je financovaná príspevkami farmaceutických firiem)[[1]](file:///C%3A%5C%5CUsers%5C%5CLight%20Power%5C%5CDownloads%5C%5CNov%C3%BD%20prie%C4%8Dinok%5C%5CPet%C3%ADcia%20webstranka.docx%22%20%5Cl%20%22_ftn1%22%20%5Co%20%22); že na pôde EP bol zriadený osobitný výbor (tzv. COVI výbor) na „poučenie sa“ z Covid-19[[2]](file:///C%3A%5C%5CUsers%5C%5CLight%20Power%5C%5CDownloads%5C%5CNov%C3%BD%20prie%C4%8Dinok%5C%5CPet%C3%ADcia%20webstranka.docx%22%20%5Cl%20%22_ftn2%22%20%5Co%20%22), a že  európska prokurátorka vyšetruje okolnosti prípadu[[3]](file:///C%3A%5C%5CUsers%5C%5CLight%20Power%5C%5CDownloads%5C%5CNov%C3%BD%20prie%C4%8Dinok%5C%5CPet%C3%ADcia%20webstranka.docx%22%20%5Cl%20%22_ftn3%22%20%5Co%20%22) (čo sme sami v petícii jasne spomenuli); a že  súvisiace otázky boli prerokované v pléne EP[[4]](file:///C%3A%5C%5CUsers%5C%5CLight%20Power%5C%5CDownloads%5C%5CNov%C3%BD%20prie%C4%8Dinok%5C%5CPet%C3%ADcia%20webstranka.docx%22%20%5Cl%20%22_ftn4%22%20%5Co%20%22). Taktiež nám dali do pozornosti Rezolúciu EP z 21.10.2021 k transparentnosti obstarania tzv. vakcín[[5]](file:///C%3A%5C%5CUsers%5C%5CLight%20Power%5C%5CDownloads%5C%5CNov%C3%BD%20prie%C4%8Dinok%5C%5CPet%C3%ADcia%20webstranka.docx%22%20%5Cl%20%22_ftn5%22%20%5Co%20%22) a záverom nás odkázali na čl.127 Rokovacieho poriadku EP, ktorý určuje postup pri vyslovení nedôvery EK. Ako úplný výsmech vyznieva na konci listu poďakovanie, že sme si uplatnili petičné právo.

Podľa nášho názoru list neuvádza žiadne relevantné dôvody, ktoré by bránili v otvorení petície, ktorej jedným z cieľov bolo iniciovanie práve vyššie spomínaného postupu na vyslovenie nedôvery EK. Uvedený postup petičného výboru EP podľa nášho názoru predstavuje svojvoľné bránenie v uplatnení petičného práva občanmi EÚ.

Pokiaľ ide o COVI výbor spomenutý v liste petičného výboru EP, radi by sme pripomenuli zásadné výhrady rumunského europoslanca Cristiana Terhesa[[6]](file:///C%3A%5C%5CUsers%5C%5CLight%20Power%5C%5CDownloads%5C%5CNov%C3%BD%20prie%C4%8Dinok%5C%5CPet%C3%ADcia%20webstranka.docx%22%20%5Cl%20%22_ftn6%22%20%5Co%20%22) k správe „Poučenie z pandémie COVID-19 a doporučenia do budúcna““[[7]](file:///C%3A%5C%5CUsers%5C%5CLight%20Power%5C%5CDownloads%5C%5CNov%C3%BD%20prie%C4%8Dinok%5C%5CPet%C3%ADcia%20webstranka.docx%22%20%5Cl%20%22_ftn7%22%20%5Co%20%22) (ďalej len správa), ktorý tvrdiac, že tu ide o najväčšie zakrývanie korupcie a zločinov v histórii EÚ konkrétne uviedol:

* EP a COVI výbor zatiahol všetkými nitkami, aby Leyenová nemusela prísť odpovedať na otázky;
* správa neobsahuje zásadné informácie, ktoré boli zistené na COVI výbore;
* ani COVI výboru neboli plne odtajnené zmluvy na obstaranie „vakcín“;
* správa neobsahuje ani informáciu o škandále okolo textových správ medzi Leyenovou a Bourlom;
* správa označuje injekcie ako „účinné a bezpečné“, ale zástupca Pfizer na výbore prehlásil, že tieto neboli testované na zastavenie šírenia vírusu, takže ide o ničím nepodložený záver;
* správa uvádza, že nikto nevedel nič o víruse Sars-Cov-2 a chorobe ním spôsobenej, vrátane informácií o jeho genetickej sekvencii, čo je klamstvo, keďže napr. zo štúdie Moderna o vakcíne (vypracovanej pred 2019) predloženej EMA vyplýva, že testy prebiehali už od 2016, rovnako Pfizer/ BioNTech začali testovanie vakcín tri dni po zverejnení genetickej sekvencie 11.1.2020;
* v správe deklarujú, že vakcína zachránila 250.000 ľudí, ale nebola predložená žiadna vedecká metodológia, ako sa k tomuto číslu dopracovali, a zároveň vidíme, že krajiny najviac preočkované majú najvyšší nárast úmrtí, čo vôbec správa neuvádza;
* správa sa vôbec nezaoberá akým spôsobom – hrubým zneužívaním sa používal digitálny zelený certifikát v celej Európe;
* správa ignoruje základné ľudské právo a slobodu jednotlivca nebyť nútený k vstreknutiu lekárskeho produktu, čo je výlučne rozhodnutím na základe slobodného a informovaného súhlasu pacienta, a nie politickým rozhodnutím EP a úradníkov;
* správa preukazuje jasné odlúčenie medzi inštitúciami EÚ (vrátane EP) a občanmi EÚ;
* správa musí byť zásadne doplnená o odpovede na otázky, ktoré v súčasnosti zaujímajú občanov EÚ, a nechrániť a zakrývať najväčší korupčný škandál v histórii EÚ.

## Vyšetrovanie

**K vypočutiu zástupkyne spoločnosti Pfizer v EP došlo pred mesiacom. Máte vedomosť o tom, čo sa deje ďalej?**

O ďalších krokoch sme informovaní len z alternatívnych médií, keďže bývalý mainstream drží bobríka mlčania. Preto pripravujeme aj ďalšiu petíciu adresovanú EP. Chceme, aby aj Európsky parlament pomohol vyšetriť všetky podivné okolnosti v súvislosti s vakcínami a covidom.

**Môže byť podľa práva EÚ voči  predsedníčke EK vyvodená aj trestnoprávna zodpovednosť?**

Právo EÚ obsahuje aj relatívne nové inštitúcie, ako je napr. európsky prokurátor, ktorý má oprávnenie vyšetrovať prípady korupcie v rámci orgánov EÚ. Na tejto úrovni je potrebné riadne vyšetrenie udalostí a vyvodenie zodpovednosti vrátane trestnoprávnej. Európska prokuratúra zároveň môže preukázať svoju skutočnú opodstatnenosť. A tiež nezávislosť od politických a finančných vplyvov. V neposlednom rade aj svoju efektivitu.

**Žiadate aj rozpustenie EK. Prečo?**

Je zrejmé, že bez podpory kolegov, by predsedníčka EK nebola schopná postupovať pri obstarávaní tzv.**„vakcín“**tak, ako postupovala. Takže každý člen Európskej komisie na tom nesie svoj podiel viny.

## Petícia

**Môže petíciu podpísať ktokoľvek?**

Každý občan Európskej únie a akákoľvek fyzická alebo právnická osoba s bydliskom v členskom štáte EÚ, má právo adresovať orgánom EÚ petíciu vo forme sťažnosti alebo žiadosti v otázkach, ktoré patria do ich pôsobnosti.

S ohľadom na sledovaný cieľ a právomoci jednotlivých orgánov EÚ sme sa v prvom rade zamerali na Radu EÚ a EP. Ako právnici sme sa naučili, že pred akýmikoľvek nesystémovými krokmi je potrebné vyčerpať existujúce možnosti nápravy.

Keď nefungujú tie vnútroštátne, tak medzinárodné. Zároveň týmto postupom odhalíme **„miesta,“** ktoré sú nefunkčné a potrebujú zásadné zmeny. Aby sme našim deťom odovzdali krajší a slobodnejší svet.

## Podpora

**Môžu vašu prácu do budúcnosti ľudia nejako podporiť cez vaše OZ?**

Všetky podania, články, osvetovú činnosť doteraz vyvíjame bezplatne, na úkor nášho vlastného času a z vlastných prostriedkov. Nemáme žiadneho osvieteného mecenáša, ktorý by nás finančne podporoval. Takže budeme vďační za akúkoľvek finančnú podporu, ktorú nám ľudia venujú. Všetky informácie sú na našej [webstránke](https://bon-sens.sk/%22%20%5Ct%20%22_blank).

[Pripravuje sa covid očkovanie najmenších, vznikla petícia proti vakcinácii detí a mládeže (bystricoviny.sk)](https://www.bystricoviny.sk/spravy/pripravuje-sa-covid-ockovanie-kojepripravuje-sa-covid-ockovanie-najmensich-vznikla-peticia-proti-vakcinacii-deti-a-mladeze/)

Autori dokumentárneho filmu s názvom Tečkované příběhy hovoria, že ich cieľom bolo zozbierať informácie o problematike, o ktorej sa mlčí. Pre rešpektovaný denník The Epoch Times povedal režisér Viktor Baroš, že sfilmovali príbehy ľudí postihnutých následkami po očkovaní, ako aj výpovede odborníkov z rôznych vedných odborov, ktorí k tejto téme majú čo povedať. Autori chcú teda rozprúdiť diskusiu a dúfajú, že ich film, ktorý si môžete pozrieť tu, priamo na ich webe – [*https://www.svedomi-naroda.cz/teckovane-pribehy/*](https://www.svedomi-naroda.cz/teckovane-pribehy/)– uvidí čo najviac ľudí. „Nech si každý divák urobí názor sám,“ dodáva režisér Viktor Baroš.

Filmári na svojich stránkach uvádzajú, že mali nakrútených 9 príbehov a chceli robiť finálny strih dokumentu, keď sa dozvedeli o ďalších ľuďoch, ktorí ochoreli po vakcinácii. Ich príbehy boli natoľko vážne, že museli v nakrúcaní pokračovať ďalej. „Okrem Petry a Radky, u ktorých sa po „bodke“ (tečce) objavili veľmi vážne diagnózy, sme sa stretli tiež s neurologičkou MUDr. Jaroslavou Chlupovou, ktorá nám okrem iného povedala, že sa v ordinácii každý deň stretáva s ľuďmi s rôznymi následkami po vakcinácii. Rozhovor s ňou je natoľko zaujímavý, že ho pravdepodobne zverejníme aj samostatne,“ uzatvárajú tvorcovia filmu.

**Musí sa o tom hovoriť**

Okrem ľudí so zdravotnými problémami však v dokumente účinkujú aj známi vedci, právnici, lekári či novinári, ako napríklad prof. Jaroslav Turánek, MUDr. Vladimír Čížek, Mgr. Jana Zwyrtek Hamplová, investigatívna novinárka Markéta Dobiášová, JUDr. Ondřej Dostál, MUDr. Chlupová, dr. Urbánek a tiež Ing. Juraj Orsag, biomedicínsky odborník a manažér, ktorý hovorí, že je veľmi dôležité, aby toto posolstvo bolo dostupné širokému spektru ľudí.

„Veril som lekárom, ale moja dôvera k bielym plášťom je navždy preč,“ hovorí pre dokument od **Redakce NF Svědomí národa**pán Orság s tým, že ešte nie tak dávno žil veľmi aktívne, ale po vakcíne sa uňho podľa jeho slov mali prejaviť vážne zdravotné problémy. „Očkovanie mi poradili všetci moji lekári, ktorí vedeli o mojich diagnózach a jednoznačne mi všetci vraveli, že očkovanie je bezpečné,“ spomína v dokumente Juraj Orság s tým, že o svojom zdravotnom stave informoval aj pani, ktorá ho očkovala. Aj tá ho uistila, že je to v poriadku.

**Liečba pomocou protokolu FLCCC**

Po prvýkrát skolaboval ihneď po aplikácii priamo pred zrakmi lekárov. Po druhej dávke sa mu zdravotný stav zhoršil tak, že začal strácať kontrolu nad vlastným telom. Začalo mu kolabovať aj dýchanie a ako hovorí, od toho dňa už nebol schopný postarať sa sám o seba. „Raz som išiel vyniesť smeti a skolaboval som, sused požiarnik ma musel vyniesť hore. Alebo keď som mal konferenčný hovor s ľuďmi so zahraničia a ja som zabudol po anglicky, zabudol som rozprávať,“ hovorí pre Tečkované příbehy s tým, že strácal vedomie aj 150-krát denne a trpel silnými migrénami.

Pán Orság teda začal navštevovať lekárov a sťažoval sa na zdravotné problémy, ktoré sa u neho prejavili po vakcinácii. „Nikto mi nepomohol, konverzácia končila vo chvíli, keď som povedal, že tie problémy mám od očkovania,“ tvrdí. Našťastie po čase našiel neurológa, ktorý mu nasadil vhodnú liečbu a tá aspoň čiastočne zabrala. Prinajmenšom vedomie už pán Orság strácal „iba“ 15-krát denne.

**Plná ordinácia podobných prípadov…**

Rovnakú skúsenosť má za sebou aj veterinárna lekárka MVDr. Petra Miklišová. „Bola som očkovaná vakcínou Comirnaty a odvtedy mi nebolo dobre. Začala sa mi točiť hlava, boleli ma svaly, hlavne stehenné, chrbát, počas šoférovania som odrazu prestala vidieť na jedno oko,“ hovorí Petra, ktorá sa objednala na špecializované vyšetrenia k neurológom a imunológom. Dozvedela sa, že jej problémy s vakcináciou nesúvisia, a že si všetko asi vsugerovala.

Jej stav sa však zhoršoval, dokonca sa už nevládala ani postaviť z postele alebo dôjsť na toaletu. Kontaktovala teda iného špecialistu z Prahy, ktorý jej potvrdil, že podobných prípadov ako je ona, má plnú ordináciu. Slová Petry Miklišovej v dokumente potvrdila aj lekárka, neurologička MUDr. Jaroslava Chlupová. „Počítala som, koľko ľudí denne mi príde s podobnými problémami do ordinácie a je to 10–20 %. Takí traja-štyria ľudia denne.“

Prof. RNDr. Jaroslav Turánek, DSC, vakcinológ, imunológ, farmakológ, v dokumente pripomína: „Hovoril som to už pred dvoma rokmi. Čím viac sa bude dávať tých dávok, tým budú tie príznaky horšie. Prisudzoval som to okrem iného aj tomu, čo sa používa v tých vakcínach, že sú to tie kationické lipidy, ktoré sú samy o sebe cytotoxické a môžu spôsobiť autoimunitu voči nervovému systému.“

Zdroj: snímka obrazovky z dokumentu Tečkované příběhy

**Marta Kubišová sa viac očkovať nedá**

V Česku sa pri téme očkovanie momentálne rieši okrem tohto závažného dokumentu aj kauza speváčky Marty Kubišovej, ktorá doteraz poslušne počúvala pokyny lekárov a nechala si pichnúť tri dávky vakcíny proti covidu. Teraz však pre portál extra.cz prehovorila o tom, že na štvrtú dávku ju nikto nedostane a z tej tretej mala dlho zdravotné problémy. „Asi pol roka som potom mala akoby chrípku. Šteklilo ma v ušiach, oči mi slzili v absolútne nevhodných momentoch a cítila som sa fakt celkovo zle. Prijala som to nakoniec ako svoj údel, ale bola som z toho vážne pol roka rozložená“ – hovorí spevácka legenda.

**Kde si môžete pozrieť filmový dokument Tečkované příběhy?**

Dokument Tečkované příběhy sa momentálne na internete teší veľkej popularite. Počas prvých piatich dní od premiéry sa o ňom dozvedelo už viac ako pol milióna ľudí. Plnú verziu dokumentu si môžete pozrieť tu: [*https://www.svedomi-naroda.cz/teckovane-pribehy/*](https://www.svedomi-naroda.cz/teckovane-pribehy/).

A keďže o dokument je už veľký záujem aj v zahraničí, vznikla tiež verzia s anglickými titulkami: [*https://www.svedomi-naroda.cz/jabbed-stories/*](https://www.svedomi-naroda.cz/jabbed-stories/).

# Nemci hromadne žalujú výrobcov vakcín proti covidu. Hovoria o vážnych vedľajších účinkoch

Žaloby sa týkajú štyroch vakcín, ktoré v krajine povolili.

Nemecku podali vyše 185 žalôb na výrobcov vakcín proti ochoreniu COVID-19 pre údajné vážne vedľajšie účinky po očkovaní. Žaloby sa týkajú všetkých štyroch výrobcov vakcín, ktoré povolili v krajine podávať.

Advokátske kancelárie v Düsseldorfe a vo Wiesbadene posudzovali takmer štyritísíc podaní z celého Nemecka. Len 185 prípadov uznali za vhodné pre žalobu.

Koncom apríla sa začne prvý proces, v ktorom jedna žena žaluje firmu BioNTech okrem iného aj za vážne problémy so srdcom po očkovaní. Nemecký minister zdravotníctva Karl Lauterbach varuje pred rýchlymi závermi.

„Musíme pružne skúmať vedľajšie účinky vakcín a možno povedať, že máme čoraz jasnejší obraz. Aby však nevznikol falošný dojem, treba upozorniť na to, že ťažké následky po očkovaní zaznamenali Inštitút Paula Ehrlicha či Európska lieková agentúra. Ide o necelý jeden prípad na 10-tisíc očkovaní. Nie je to teda až také bežné. Každého pacienta však potrebujeme urýchlene identifikovať, aby sme mu čo najskôr pomohli,“ vyhlásil Lauterbach.

## Pochybil výrobca či očkujúca osoba?

Na vakcíny proti covidu sa v zásade vzťahujú rovnaké pravidlá zodpovednosti ako na iné lieky. Výrobcu je možné brať na zodpovednosť, ak ide o výrobnú chybu. Ak však vakcínu podali neodborne, zodpovednosť nesie očkujúca osoba.

„V žiadnom z prípadov, ktoré sme skúmali, sa nepodarilo preukázať kauzálnu súvislosť medzi vzniknutou ujmou na zdraví a očkovacou látkou Comirnaty/BioNTech,“ uviedla firma BioNTech v oficiálnom stanovisku.

„Úlohou štátu je, aby bola pomoc účinná. Zdravotné pokladne preberú náklady za liečbu. Krajinské vlády platia zdravotnú starostlivosť, ak treba. V skutočnosti však máme problém na oboch stranách, lebo stále nemáme k dispozícii účinné lieky,“ dodal Lauterbach.

Podľa Inštitútu Roberta Kocha od začiatku očkovania podali v Nemecku viac ako 183 miliónov vakcín. Aj keď je počet prípadov s vážnymi následkami na také množstvo minimálny, civilné žaloby na výrobcov vakcín médiá ostro sledujú.

**Vážne problémy po očkovaní majú aj Slováci a začínajú o tom hovoriť nahlas. Potvrdila to reportáž TV Markíza z nedele. Pri pani Alene to začalo bolesťami rúk, pani Alexandra skončila s tumorom na maternici.**

Štát za závažné nežiadúce účinky po očkovaní proti Covidu-19 prebral zodpovednosť na začiatku tohto roka. Pokiaľ si chcete uplatniť nárok na finančnú kompenzáciu, treba sa obrátiť na miestny príslušný súd, pripomenula v úvode v nedeľnej reportráže TV Markíza.

O problémoch po očkovaní sa začína nahlas hovoriť aj na Slovensku. V nedeľu dokonca priestor tejto téme dala aj tunajšia najväčšia súkromná televízia. Pred kameru pustila dve konkrétne ženy, ktoré otvorene hovoria o zdravotných ťažkostiach, ktoré u nich začali byť aktuálne po očkovaní proti covidu. A vyzerá to tak, že ani v jednom z týchto dvoch prípadov nešlo o náhodu.

## Pri Alene to začalo bolesťami rúk

Jednou z dvojice žien je pani Alena, ktorá sa dala zaočkovať preto, aby mohla cestovať za deťmi do zahraničia. Prišli však prvé zdravotné komplikácie a to tri týždne po tretej vakcíne. Najprv pociťovala len bolesť ruky, neskôr ju už bolel, doslova, ako sa hovorí, celý človek.

**„Potom ma bolel driek, asi tri mesiace. Myslela som si, že dobre, mám to za sebou. Potom mi to o dva dni prešlo na celú chrbticu. Takže som chorá sedem mesiacov. Dvaja lekári pripustili, že môže to byť z vakcíny, že aj oni majú takéto prípady,“**hovorí pre žena pre TV Markíza.

## Alexandra s tumorom na maternici

Ďalšou Slovenkou, ktorá sa pred kamerou posťažovala na zdravotné ťažkosti po vakcinácii, bola pani Alexandra. Tá dokonca po druhej dávke skončila v nemocnici so silnými bolesťami v podbrušku! Zaujímalo ju, či to môže súvisieť s vakcínou, ktorú si nechala pichnúť do tela. A tak sa na to opýtala lekára.**„Povedal mi, že po očkovacích látkach je reakcia na zrážanlivosť krvi a že mne sa urobil tumor na maternici, ktorý sa tam nazbieral a neurobil dobre,“** vysvetlila, ako reagoval doktor.

**Občania dostávali iba čísla o počtoch nežiadúcich účinkov a nič viac.**

„Štátny ústav pre kontrolu liečiv (ŠÚKL) celkovo eviduje viac ako 11-tisíc hlásení na nežiaduce účinky, z toho bolo takmer 1800 závažných. Ľudia sa sťažovali na dočasnú paralýzu, pretrvávajúce zvýšenie tlaku, infarkt, či poruchy sluchu,“ stroho doplnila nepríjemné príbehy žien o ich ťažkostiach TV Markíza.

## To, čo Markíza, bohužiaľ, nepripomenula

Ako vidieť na prípadoch týchto dvoch žien, očkovanie reálne môže mať svoje negatívne dôsledky na zdravie. A potvrdzuje sa, že tak, ako v prípade pani Aleny a pani Alexendry, dôsledky [môžu byť nebezpečné, vážne a možno aj celoživotné](https://ereport.sk/doktor-mesik-pre-ereport-o-ivm-a-biznise-s-covidom-vlada-zlyhala-vysledkom-su-tisice-obeti/). Bohužiaľ, v spoločenskej diskusii počas pandémie covidu, nexistovala diskusia na túto tému. Alebo bola hneď v zárodku stopnutá vládnymi autoritami, alebo odborníkmi, ktorí sa stali akýmisi pandemickými hovorcami vlád Igora Matoviča a potom Eduarda Hegera (obaja OĽANO). Občania dostávali iba čísla o počtoch nežiadúcich účinkov a nič viac. Markíza bohužiaľ toto vo svojej reportáži explicitne nepripomenula.

## Uplatniť si náhradu za škody na zdraví nebude ľahké

Televízia upozornila však na to, že štát za závažné nežiadúce účinky po očkovaní proti Covidu-19 prebral zodpovednosť na začiatku tohto roka. A toto je ďalší veľký problém. Vláda síce zodpovednosť naveľa prebrala, no uplatniť si náhradu za škody na zdraví, nebude pre nikoho vôbec jednoduché.

Chcete náhradu škody od štátu? Tak sa s ním súďte! Nutnosť obrátiť sa na súd je totiž prvým krokom, aby ste mohli mať aspoň nejakú nádej, že si niečo vymôžete.**„Ten (súd) bude rozhodovať o tom, či jednak máte nárok na kompenzáciu, ale aj o tom, v akej výške by kompenzácia mala byť**,“ vysvetlila hovorkyňa ministerstva zdravotníctva Petra Lániková pre televíziu.

## Štát doteraz nevyplatil poškodeným ani cent

Občan, ktorého vakcína poškodila sa musí pripraviť na to, že súdu musí predložiť zdravotnú dokumentáciu. Aj na jej základe bude potom skúmať, či zdravotné komplikácie spôsobilo naozaj očkovanie. Ako TV Markíza zistila, napriek tisíckam prípadov vedľajších účinkov vakcín, ktoré aktuálne uvádza ŠUKL, štát zatiaľ nikoho neodškodnil. A je naozaj otázkou, či sa niekto odškodnenia niekedy aj dočká.**„Ministerstvo zdravotníctva doteraz neeviduje žiadny rozsudok súdu, ktorý by priznal škodu na živote alebo zdraví v dôsledku očkovania. Preto zatiaľ nebolo nevyplatené žiadne odškodné,“** uviedol rezort ministra Vladimíra Lengvarského (nominant OĽANO).